Osnovna škola Veruda, Pula

Stručni aktiv stranih jezika – Engleski jezik (1. strani jezik) i talijanski jezik (izborni jezik)

Aktiv čine: Nataša Krbavčić, Marija Matić, Tea Šiško – engleski jezik, Tea Soldatić Stojimirović i Ilaria Paus – talijanski jezik

Školska godina: 2021./2022.

ELEMENTI I MJERILA VREDNOVANJA UČENIKA – ENGLESKI JEZIK

Nastavni predmet: ENGLESKI JEZIK, 1. strani jezik, Razred: 1.-8. razred

**Elementi vrednovanja za prvi i drugi razred:**

* **Slušanje s razumijevanjem**
* **Govorenje**

*Napomena: čitanje (prepoznavanje grafijskog oblika riječi) i* *pisanje* *(preslikavanje riječi) vježbaju se i opisno prate.*

**Elementi vrednovanja za treći i četvrti razred:**

* **Slušanje s razumijevanjem**
* **Čitanje s razumijevanjem**
* **Govorenje**
* **Pisanje**

**Elementi vrednovanja za peti do sedmi razred:**

* **Slušanje s razumijevanjem**
* **Čitanje s razumijevanjem**
* **Govorenje**
* **Pisanje**

Za prikupljanje informacija o učenikovu učenju i njegovim postignućima primjenjuju se raznoliki pristupi vrednovanju koji se međusobno razlikuju s obzirom na svrhu primjene, interpretaciju i korištenje prikupljenih podataka.

Učenici će se vrednovati **sumativno i formativno**.

**Formativno vrednovanje** jest vrednovanje učeničkih postignuća koje se odvija za vrijeme učenja i poučavanja radi davanja informacija o učenikovu napredovanju i unapređivanja budućeg učenja i poučavanja, poticanja učeničkih refleksija o učenju, utvrđivanja manjkavosti u učenju, prepoznavanja snaga te planiranja budućeg učenja i poučavanja. Iako ovo vrednovanje ne rezultira brojčanom ocjenom utječe na sveukupnu ocjenu iz samog predmeta.

Vrednovanje naučenoga jest **sumativno vrednovanje** kojem je svrha procjena usvojenosti odgojno-obrazovnih ishoda nakon određenog (kraćeg ili dužeg) razdoblja učenja i poučavanja. Njime se sažimaju informacije o tome što učenik zna i može učiniti u određenoj vremenskoj točki kako bi se dokumentiralo i izvijestilo o njegovim postignućima i napredovanju. U tu se svrhu vrednovanje naučenoga uglavnom koristi ocjenama ili nekom drugom sumativnom procjenom.

**Jezične zakonitosti** sastavni su dio usmenog i pisanog izražavanja te se ovladanost njima može **vrednovati zasebno (formativno), a ocjenjuju se integrirano (sumativna procjena).**

U toku godine učenike će se pratiti **formativno** putem raznovrsnih načina vrednovanja: rubrike, anegdotske zabilješke, učeničke mape, ciljana propitivanja za provjeru razumijevanja, promatranje učitelja, kviz, igranje uloga, domaće zadaće, kraće pisane provjere znanja, pisanje diktata, opažanja učenika tijekom individualnog rada ili rada u skupinama, rasprave u skupinama, samovrednovanje i vršnjačko vrednovanje i dr.

Kod vrednovanja u rubrikama: **Razumijevanje slušanjem** i **Razumijevanje čitanjem** tekst podrazumijeva sve proizvode jezične upotrebe – govorni, pisani, vizualni ili multimodalni.

Multimodalni tekstovi kombiniraju jezik s drugim sustavima komuniciranja kao što su tiskani ili digitalni tekst, vizualna pomagala te zvučna ili govorna riječ.  Ovisno o godini učenja i poučavanja ishoda, tekstovi se razlikuju po dužini i složenosti.

Broj riječi koji definira dužinu teksta razlikuje se u receptivnim i produktivnim djelatnostima.

U djelatnostima slušanja i čitanja vrlo kratak tekst ima do 100 riječi, kratak tekst između 100 i 300 riječi (u 5. razredu 100 – 200 riječi, a u 6. razredu 200 –300 riječi), srednje dug tekst ima između 300 i 600 riječi (u 7. razredu 300 – 500, a u 8. razredu 500 – 600 riječi), dok dug tekst ima više od 600 riječi. U djelatnostima govorenja i pisanja vrlo kratak tekst ima do 40 riječi, kratak između 40 i 80 riječi (u 5. razredu 40 – 60 riječi, u 6. razredu 60 – 70 riječi, a u 7. razredu 70 – 80 riječi), srednje dug tekst ima između 80 i 200 riječi (u 8. razredu 80 – 100 riječi), a dug tekst više od 200 riječi.

Složenost teksta ovisi o kvantitativnim i kvalitativnim pokazateljima složenosti i učenikovu poznavanju teme teksta. Kvantitativni pokazatelji složenosti odnose se na obilježja riječi i rečenica poput dužine, učestalosti i složenosti, a kvalitativni pokazatelji na vrstu teksta, složenost izloženih ideja, stil autora i način na koji je tekst strukturiran i prezentiran. Budući da su učenikova prethodna znanja o temi treći čimbenik o kojemu ovisi složenost teksta, procjena složenosti, uz navedene pokazatelje, ovisi i o stručnoj  procjeni učitelja.

U **prvom polugodištu** **prvog razreda** osnovne škole učitelj prati učenikova postignuća (opisno ocjenjivanje u rubriku s lijeve strane), ali ga ne ocjenjuje brojčano, nego ga odgojno-obrazovnim postupcima i mjerama potiče i priprema na vrednovanje i ocjenjivanje njegovih postignuća i ocjenjivanje njegova uspjeha u daljnjem školovanju. Tijekom cijelog prvog i drugog razreda ocjenjuju se SAMO DJELATNOST RAZUMIJEVANJA SLUŠANJEM I GOVORENJA. DJELATNOST PISANJA I ČITANJA SE NE OCJENJUJE BROJČANO/SUMATIVNO.

**Čitanje se u prvom i drugom razredu ne ocjenjuje nego formativno prati,** što podrazumijeva prepoznavanje grafijskog oblika riječi. Učenici pamte kako riječ u engleskom jeziku izgleda više negoli što mogu raščlaniti riječ na slova, posebno zato što se, za razliku od hrvatskoga, riječi ne izgovaraju kako se pišu.

Primjeri za čitanje:

Čitaju riječi s kartica (npr. koje pridružuju slikovnim karticama).

Čitaju riječi s ploče (npr. učitelj na ploču piše 10 riječi, a učenici trebaju prepisati one riječi koje učitelj izgovori; napomena: aktivnost uključuje djelatnost pisanja, ali njome se primarno provjerava čitanje - prepoznavanje grafijskog oblika riječi).

Čitaju riječi i kratke rečenice u udžbeniku u radnoj bilježnici i drugim radnim materijalima (kratke se rečenice ne čitaju naglas nego je glavni smisao razumijevanje pročitanoga).

Čitaju slikopriče - tekst u kojem je dio riječi zamijenjen sličicom.

Čitaju riječi uz kratke i jednostavne pjesme.

**Djelatnost pisanja se u prvom i drugom razredu ne ocjenjuje nego formativno prati**, što podrazumijeva da učenici prepisuju (preslikavaju) slova engleske abecede, posebice ona koja ne postoje u hrvatskoj abecedi: Q, W, X, Y.

Primjeri za pisanje:

Prepisuju (preslikavaju) **riječi** - npr. učestale riječi, riječi u formatu popisa za kupovinu, popisa želja za darove, popisa sastojaka za čarobni napitak i sl..

Prepisuju (preslikavaju) **kratke rečenice** - npr. rođendanska čestitka, blagdanska čestitka....

Prepisuju (preslikavaju) riječi i stvaraju kratke rečenice - npr. opisi, pjesmice (mini poems)…

Stvaraju strip prepisujući riječi i kratke rečenice u oblačiće (likove može pripremiti učitelj, a mogu ih nacrtati i sami učenici).

**Stvaraju slikovnicu** na istom principu kao i strip.

**Zaključna ocjena**

Zaključna je ocjena iz nastavnog predmeta izraz postignute razine učenikovih kompetencija  u  nastavnom predmetu/području, rezultat ukupnog procesa vrednovanja tijekom nastavne godine, a izvodi se temeljem  elemenata vrednovanja.

Zaključna ocjena iz nastavnog predmeta  na kraju nastavne godine ne mora proizlaziti iz aritmetičke sredine  upisanih ocjena.

**Učenici s posebnim potrebama:**

Sukladno Pravilniku o osnovnoškolskom odgoju i obrazovanju učenika s teškoćama u razvoju učenik s posebnim potrebama svladava nastavni program prema utvrđenoj razini teškoće, odnosno prema redovnom nastavnom programu uz primjenu individualiziranih postupaka ili prema prilagođenom programu. Prilagođeni program iz  članka 4. ovog pravilnika je program primjeren osnovnim karakteristikama teškoće u djeteta, a u pravilu pretpostavlja smanjivanje intenziteta i ekstenziteta pri izboru nastavnih sadržaja obogaćenih specifičnim  metodama, sredstvima i pomagalima.

Ispitivanje, kao i ostali postupci, ovisi o učenikovim sposobnostima i mogućnostima i mogućim načinima komuniciranja i izražavanja (usmeno, pismeno, gestovno, izradbom nekog rada i sl.). Načini i oblici provjeravanja **bit će primjereni učeniku i njegovim specifičnostima, djelovat će afirmativno i poticajno na učenike, kako bi kvalitetno iskoristili očuvane sposobnosti, i razvili nove.**

**Pisane provjere**

**Pisanje**

Tijekom školske godine piše se više većih pismenih provjera znanja (sami broj određuje učitelj s obzirom na individualne potrebe i posebnosti pojedinog razreda) te po potrebi više kraćih provjera znanja (**koje se ocjenjuju formativno**). U PRVOM I DRUGOM RAZREDU DJELATNOST PISANJA SE NE OCJENJUJE.

Rezultati pisane provjere se upisuju u rubrike OVISNO O DJELATNOSTI KOJA SE TESTIRA u petom razredu prema bodovnoj skali za pisanje provjere :

odličan – 91-100%

vrlo dobar – 78-90%

dobar -  62-77%

dovoljan – 50-61%

nedovoljan - manje od 50%

1. razred

|  |  |  |
| --- | --- | --- |
|   | **Slušanje s razumijevanjem**  | **Govorenje**  |
| Odličan  | Učenik razumije gotovo sve riječi, izraze i upute. Samostalno odgovara na postavljena pitanja, logički zaključuje i uspješno povezuje slikovne i slušne sadržaje. Obrađene sadržaje u cijelosti razumije i lako prenosi na osobne situacije. Brzo uočava jezične zakonitosti i lako ih primjenjuje.  | Učenik je izrazito komunikativan, lako se i tečno samostalno izražava. Ima pravilan izgovor i izrazito razvijen smisao za intonaciju. Povezuje slikovni predložak i izgovorenu riječ. Na pitanja odgovara punim rečenicama, opisuje precizno i točno. Brzo uočava i primjenjuje jezične zakonitosti. Izuzetno lako verbalno uzvraća na verbalne i neverbalne poticaje.  |
| vrlo dobar  | Učenik razumije većinu riječi, izraza i naredbi. Odgovara uspješno na većinu pitanja i povezuje pojmove uz minimalnu pomoć učitelja. Uspješno povezuje vizualne i auditivne jezične sadržaje uz manje pogreške.  | Učenik je komunikativan i većinom pravilno govori uz manje nesigurnosti, koje brzo uočava i ispravlja. Trudi se pravilno reproducirati nove sadržaje. Na verbalne i neverbalne poticaje reagira primjerenom brzinom.  |
| dobar   | Učenik razumije određene riječi, izraze i naredbe. Potrebno ga je poticati na samostalnost u radu, a zbog otežanog povezivanja slikovnog i slušnog sadržaja potrebna mu je pomoć učitelja.  | Učenik ima poteškoća u izgovoru specifičnih glasova engleskog jezika, uočava razliku u odnosu na hrvatski jezik uz pomoć učitelja. Vokabular je skroman, a izražavanje i odgovaranje uz čestu pomoć učitelja. Izražava se uglavnom na poticaj, uz dosta pogrešaka.  |
| Dovoljan  | Učenik koristi minimalni fond riječi, pitanja, upute i naredbe razumije samo uz pomoć učitelja. Samo uz pomoć učitelja povezuje slikovni i slušni sadržaj,  potreban je stalan poticaj učitelja i/ili učenika u pri samostalnom radu, radu u paru ili u grupi.  | Učenik nepravilno i teško izgovara riječi uz izraženu sporost i nesigurnost. Sposoban je odgovoriti samo na vrlo jednostavna pitanja, yes/no odgovorima. U radu se oslanja na druge učenike. Potrebna je stalna pomoć i poticaj učitelja.  |

2. razred

|  |  |  |
| --- | --- | --- |
|   | **Slušanje s razumijevanjem**  | **Govorenje**  |
| Odličan  | Učenik pokazuje razumijevanje gotovo svih novih riječi, izraza i uputa. Samostalno odgovara na postavljena pitanja, logički zaključuje i uspješno povezuje slikovne i slušne sadržaje. Pokazuje razumijevanje obrađenog gradiva u cijelosti i lako ga prenosi na osobne situacije. Brzo uočava jezične zakonitosti i primjenjuje ih bez poteškoća. | Učenik je izrazito komunikativan, lako se i tečno samostalno izražava. Ima pravilan izgovor te povezuje izgovor i slikovni prikaz. Na pitanja odgovara punim rečenicama, opisuje precizno i točno. Brzo uočava i primjenjuje jezične zakonitosti. Izuzetno lako verbalno uzvraća na verbalne i neverbalne poticaje.  |
| vrlo dobar  | Učenik pokazuje razumijevanje većine riječi, izraza i naredbi. Uspješno odgovara na većinu pitanja i povezuje pojmove uz minimalnu pomoć učitelja. Uspješno povezuje vizualne i auditivne jezične sadržaje uz manje pogreške. | Učenik je komunikativan i većinom pravilno govori uz manje nesigurnosti, koje brzo uočava i ispravlja. Trudi se pravilno reproducirati nove sadržaje. Na verbalne i neverbalne poticaje reagira primjerenom brzinom.  |
| dobar   | Učenik razumije određene riječi, izraze i naredbe. Potrebno ga je poticati na samostalnost u radu, a zbog otežanog povezivanja slikovnog i slušnog sadržaja potrebna mu je pomoć učitelja.  | Učenik ima poteškoća u izgovoru specifičnih glasova engleskog jezika, uočava razliku u odnosu na hrvatski jezik uz pomoć učitelja. Vokabular je skroman, a izražavanje i odgovaranje uz čestu pomoć učitelja. Izražava se uglavnom na poticaj, uz dosta pogrešaka.  |
| Dovoljan  | Učenik koristi minimalni fond riječi, pitanja, upute i naredbe razumije samo uz pomoć učitelja. Samo uz pomoć učitelja povezuje slikovni i slušni sadržaj,  potreban je stalan poticaj učitelja i/ili učenika u pri samostalnom radu, radu u paru ili u grupi.  | Učenik nepravilno i teško izgovara riječi uz izraženu sporost i nesigurnost. Sposoban je odgovoriti samo na vrlo jednostavna pitanja, yes/no odgovorima. U radu se oslanja na druge učenike. Potrebna je stalna pomoć i poticaj učitelja.  |

 3. razred

|  |  |  |  |  |
| --- | --- | --- | --- | --- |
|   | **Slušanje s razumijevanjem** | **Čitanje s razumijevanjem** | **Govorenje**  | **Pisanje**  |
| Odličan  | U potpunosti pokazuje razumijevanje osnovne poruke kratkog i jednostavnog teksta poznate tematike (pri slušanju) u gotovo svim aktivnostima. Samostalno odgovara na pitanja (yes/no), povezuje upute s radnjama i slikovnim prikazima. Griješi rijetko te eventualne greške sam ispravlja. | U potpunosti pokazuje razumijevanje osnovne poruke kratkog i jednostavnog teksta poznate tematike u gotovo svim aktivnostima. Samostalno odgovara na pitanja razumijevanja (yes/no, who?) te tečno ponavlja ključne rečenice iz teksta pritom oponašajući intonaciju. Griješi rijetko te eventualne greške sam ispravlja. | Samostalno razmjenjuje naučene i vlastite rečenice s drugom osobom postavljajući vlastita (jednostavna) i naučena pitanja i dajući vlastite i naučene odgovore (yes/no, who?). Vokabular je usvojio u potpunosti, a u izražavanju je samostalan s elementima kreativnosti. Prepoznaje priliku za preuzimanje riječi te mu uglavnom nije potrebna potpora učitelja. Eventualne greške brzo uočava i sam ispravlja. | Uz rijetke pogreške zapisuje riječi i rečenice koje proizlaze iz aktivnosti. Od naučenih elemenata samostalno stvara nove rečenice. Greške uglavnom uočava sam, a ispravlja ih u potpunosti samostalno. |
| vrlo dobar  | Uz povremenu pomoć pokazuje razumijevanje osnovne poruke kratkog i jednostavnog teksta poznate tematike (pri slušanju) u gotovo svim aktivnostima. Uz povremenu pomoć odgovara na pitanja (yes/no), povezuje upute sa radnjama i slikovnim prikazima. Ponekad griješi, no eventualne greške sam ispravlja. | Uz povremenu pomoć pokazuje razumijevanje osnovne poruke kratkog i jednostavnog teksta poznate tematike u gotovo svim aktivnostima. Uz povremenu pomoć odgovara na pitanja razumijevanja (yes/no, who?) te ponavlja ključne rečenice iz teksta. Uz povremene pogreške uspješno povezuje pisani i izgovoreni oblik riječi prilikom čitanja s razumijevanjem. Ponekad griješi, no greške sam ispravlja.  | Uz povremenu pomoć razmjenjuje naučene i vlastite rečenice s drugom osobom postavljajući vlastita (jednostavna) i naučena pitanja i dajući vlastite i naučene odgovore (yes/no, who?). Većinu vokabulara je usvojio, a u izražavanju je uglavnom samostalan. Prepoznaje priliku za preuzimanje riječi te eventualne greške brzo uočava i sam ispravlja. | Uz povremene pogreške zapisuje riječi i rečenice koje proizlaze iz aktivnosti. Od naučenih elemenata, uz povremenu pomoć učitelja, samostalno stvara nove rečenice. Greške ispravlja samostalno, no potrebno mu je na njih skrenuti pažnju. |
| dobar   | Uz čestu pomoć pokazuje razumijevanje osnovne poruke kratkog i jednostavnog teksta poznate tematike (pri slušanju) u manje zahtjevnim aktivnostima. Uz česte pogreške odgovara na pitanja (yes/no), povezuje zvučne upute s radnjama ili slikovnim prikazima. U radu mu je često potrebna potpora učitelja. | Uz čestu pomoć pokazuje razumijevanje osnovne poruke kratkog i jednostavnog teksta poznate tematike u manje zahtjevnim aktivnostima. Uz česte pogreške odgovara na pitanja (yes/no) te češće reagira neverbalno nego verbalno. Uz česte greške povezuje pisani i izgovoreni oblik riječi te mu je u radu često potrebna potpora učitelja. | Uz čestu pomoć razmjenjuje lakše rečenice s drugom osobom postavljajući naučena pitanja i dajući naučene odgovore. Vokabular je skroman, a izražavanje i odgovaranje uz čestu pomoć učitelja. Izražava se uglavnom na poticaj te uz čestu pomoć učitelja. Ima poteškoća u izgovoru specifičnih glasova engleskog jezika. Ispravlja se uz poticaj učitelja, rijetko sam.  | Uz čestu pomoć piše jednostavne rečenice na temelju aktivnosti koje su više strukturirane. Kod zapisivanja riječi i rečenica griješi u slovima s manje jasnom vezom na hrvatskom i engleskom jeziku. |
| Dovoljan  | Djelomično pokazuje razumijevanje osnovne poruke kratkog i jednostavnog teksta poznate tematike (pri slušanju), no tek nakon pojednostavljenja i dodatnog objašnjenja te uz stalnu pomoć učitelja. Sudjeluje samo u dijelu aktivnosti zbog nedovoljno usvojenog vokabulara. Uz puno grešaka odgovara na jednostavna pitanja (yes/no), teško prati upute te povezuje slikovne prikaze s radnjama. Potrebna mu je stalna potpora učitelja. | Djelomično pokazuje razumijevanje osnovne poruke kratkog i jednostavnog teksta poznate tematike nakon dodatnih pojašnjenja i pojednostavljenja te uz stalnu pomoć učitelja. Uz stalne pogreške odgovara na manji dio pitanja razumijevanja pročitanog (yes/no, who?) slijedom nedovoljno usvojenog vokabulara. Potrebna mu je stalna potpora učitelja u radu. | Uz stalnu pomoć razmjenjuje lakše rečenice s drugom osobom postavljajući naučena pitanja i dajući naučene odgovore. Vokabular je bazičan. Izražava se isključivo na poticaj te uz stalnu pomoć učitelja. Ima poteškoća u izgovoru specifičnih glasova engleskog jezika jer otežano uočava razliku u odnosu na hrvatski jezik. Greške ne uočavam a ispravlja uz poticaj i model učitelja. | Uz stalnu pomoć piše jednostavne rečenice na temelju aktivnosti koje su u potpunosti strukturirane. Kod zapisivanja riječi i rečenica griješi u slovima s jasnom kao i manje jasnom vezom na hrvatskom i engleskom jeziku. Greške ne uočava, a kod ispravljanja mu je potrebna stalna pomoć učitelja.  |

**4. razred**

|  |  |  |  |  |
| --- | --- | --- | --- | --- |
|   | **Slušanje s razumijevanjem** | **Čitanje s razumijevanjem** | **Govorenje**  | **Pisanje**  |
| Odličan  | U potpunosti razumije pitanja, upute te glavnu poruku kratkoga i jednostavnoga teksta poznate tematike pri slušanju.   Kreativno i samostalno primjenjuje naučeno. Greške su rijetke te ih samostalno ispravlja.  | U potpunosti razumije glavnu poruku kratkoga i jednostavnoga teksta poznate tematike. Samostalno dolazi do značenja novih riječi i  fraza logičkim zaključivanjem.    | Samostalno govori većinu teksta, povezuje elemente teksta, opisuje, predstavlja i prepričava vrlo kratak i jednostavan tekst poznate tematike na temelju predloška.U potpunosti usvojio obrađeni vokabular; tečno i samostalno sastavlja rečenice bazirane na obrađenom vokabularu. Točno i potpunim odgovorima odgovara na postavljena pitanja.  Prepoznaje priliku za preuzimanje riječi. Sudjeluje u vrlo kratkome i jednostavnome razgovoru postavljajući vlastita pitanja i odgovarajući vlastitim odgovorima. | Samostalno i uz manje greške piše jednostavne rečenice. Po uputama učitelja i uz detaljan predložak, a uz manje greške piše vrlo kratak i jednostavan tekst poznate tematike. |
| vrlo dobar  | Uz povremenu pomoć u većem dijelu aktivnosti pokazuje razumijevanje vrlo kratkoga i jednostavnoga teksta poznate tematike pri slušanju te navodi ključnu informaciju iz njega. Ponekad griješi, no uglavnom samostalno ispravlja greške.  |  Uz povremenu pomoć u većem dijelu aktivnosti pokazuje razumijevanje vrlo kratkoga i jednostavnoga teksta poznate tematike pri čitanju te navodi ključnu informaciju iz njega. Samostalno ponavlja i izgovara jednostavne rečenice odgovarajućom intonacijom. Ponekad griješi, no uglavnom samostalno ispravlja greške. | Uz povremenu pomoć govori većinu teksta, povezuje elemente teksta, opisuje, predstavlja i prepričava vrlo kratak i jednostavan tekst poznate tematike na temelju predloška.U potpunosti usvojio obrađeni vokabular i s manjim greškama sastavlja rečenice bazirane na obrađenom vokabularu.  Potpunim odgovorom, s malo grešaka, odgovara na postavljena pitanja.  Sudjeluje u vrlo kratkome i jednostavnome razgovoru postavljajući naučena i vlastita pitanja i odgovarajući naučenim i vlastitim odgovorima. | Uz povremenu potporu učitelja i uz manje greške piše jednostavne rečenice. Po uputama učitelja i uz detaljan predložak, a uz povremene greške piše vrlo kratak i jednostavan tekst poznate tematike. |
| dobar   | Uz čestu pomoć u dijelu aktivnosti pokazuje razumijevanje vrlo kratkoga i jednostavnoga teksta poznate tematike pri slušanju te navodi ključnu informaciju iz njega.Razumije osnovne riječi i poznate fraze koje se tiču njih samih i njihove neposredne okoline kada sugovornik govori sporo i razgovijetno.  | Uz čestu pomoć u dijelu aktivnosti pokazuje razumijevanje vrlo kratkoga i jednostavnoga teksta poznate tematike pri čitanju te navodi ključnu informaciju iz njega. Uz čestu pomoć ponavlja i izgovara jednostavne rečenice odgovarajućom intonacijom. Prepoznaje poznata imena, riječi i jednostavne rečenice (na plakatima,  prospektima, karticama...)  | Uz čestu pomoć govori većinu teksta, povezuje elemente teksta, opisuje, predstavlja i prepričava vrlo kratak i jednostavan tekst poznate tematike na temelju predloška.Djelomično usvojio obrađeni vokabular i uz pomoć učitelja sastavlja rečenice bazirane na obrađenom vokabularu. Sudjeluje u vrlo kratkome i jednostavnome razgovoru poznate tematike postavljajući naučena i dio vlastitih pitanja i odgovarajući kratkim naučenim i vlastitim odgovorima te uz čestu pomoć oblikuje vlastite jednostavne odgovore i prepoznaje priliku za preuzimanje riječi. | Uz čestu pomoć i s više pogrešaka piše jednostavne rečenice.  Uz čestu pomoć i s više pogrešaka piše (po detaljnom predlošku) vrlo kratak i jednostavan tekst poznate tematike. |
| Dovoljan  | Uz stalnu pomoć u dijelu aktivnosti pokazuje razumijevanje vrlo kratkoga i jednostavnoga teksta poznate tematike pri slušanju. Osnovnu informaciju razumije tek nakon pojašnjenja i pojednostavljenja.Ima poteškoća u razumijevanju riječi, osnovnih fraza, uputa učitelja.   | Tekstove, njihovu ključnu poruku i informacije teško razumije. Potrebna su dodatne upute, pomoć učitelja te pojednostavljenje teksta. Kratke rečenice čita djelomično točnom intonacijom samo uz pomoć učitelja.   | Govori mali dio teksta uz stalnu potporu učitelja i predložak. Dijelove teksta ne može povezati u cjelinu niti uz pomoć i detaljne upute.Usvojio mali dio obrađenog vokabulara. Nije u stanju samostalno sastavljati rečenice, može pravilno ponoviti po modelu. Ima poteškoća u razumijevanju pitanja te na njih odgovara isključivo uz pomoć učitelja. Teško sudjeluje u vrlo kratkom i jednostavnom razgovoru postavljajući vrlo kratka, naučena pitanja i odgovarajući samo naučenim odgovorima (yes/no).  | Uz stalnu potporu učitelja i s puno grešaka piše jednostavne rečenice. Niti uz potporu učitelja i detaljan predložak ne piše vrlo kratak i jednostavan tekst poznate tematike.  |

5. razred

|  |  |  |  |  |
| --- | --- | --- | --- | --- |
|   | **Slušanje s razumijevanjem**  | **Čitanje s razumijevanjem**  | **Govorenje**  | **Pisanje**  |
| odličan  | Učenik u gotovo svim aktivnostima pokazuje razumijevanje kratkoga i jednostavnoga teksta poznate tematike (pri slušanju). Uočava ključne informacije i povezuje ih s primjerima. Odgovara na pitanja, ispravlja netočne tvrdnje, točno nadopunjuje riječi koje nedostaju u tekstu.  | Učenik u gotovo svim aktivnostima pokazuje razumijevanje kratkoga i jednostavnoga teksta poznate tematike. Učenik samostalno primjenjuje sva odgovarajuća intonacijska obilježja. Samostalno dolazi do značenja novih riječi i fraza logičkim zaključivanjem.  | Učenik samostalno planira i povezuje elemente teksta te samostalno govori kratak i jednostavan tekst poznate tematike na temelju predloška. Samostalno ispravlja svoj govor. Učenik sudjeluje u kratkome i jednostavnome razgovoru poznate tematike postavljajući vlastita pitanja i dajući vlastite odgovore te samostalno prepoznaje priliku za preuzimanje riječi. U potpunosti usvojio obrađeni vokabular; tečno i samostalno sastavlja rečenice, bazirane na obrađenom vokabularu. Točno i potpunim odgovorima odgovara na postavljena pitanja.  | Učenik samostalno zapisuje sve učestale izgovorene riječi. Učenik samostalno oblikuje pisani kratak i jednostavan tekst poznate tematike na temelju predloška, povezuje sve dijelove, primjenjuje osnovna pravopisna pravila i kreativno se izražava.  |
| vrlo dobar  |  Učenik uz povremenu pomoć u većini aktivnosti pokazuje razumijevanje kratkoga i jednostavnoga teksta poznate tematike (pri slušanju) te navodi ključnu informaciju. Uz manje poteškoće odgovara na pitanja, točno ispravlja većinu netočnih tvrdnji, te točno nadopunjuje većinu riječi koje nedostaju u tekstu.  | Učenik uz povremenu pomoć u većini aktivnosti pokazuje razumijevanje kratkoga i jednostavnoga teksta poznate tematike. Učenik uz povremenu pomoć primjenjuje odgovarajuća intonacijska obilježja. Razumije glavnu poruku teksta. Eventualne greške brzo ispravlja.  |  Učenik uz povremenu pomoć planira i povezuje elemente teksta te uz povremenu pomoć govori kratak i jednostavan tekst poznate tematike na temelju predloška. Uz povremenu pomoć ispravlja svoj govor. Učenik sudjeluje u kratkome i jednostavnome razgovoru poznate tematike postavljajući većinom vlastita pitanja i dajući većinom vlastite odgovore te uz povremenu pomoć prepoznaje priliku za preuzimanje riječi. Većinom je usvojio obrađeni vokabular; uz manje greške sastavlja rečenice, bazirane na obrađenom vokabularu. Većinom točno i potpunim odgovorima odgovara na postavljena pitanja.  |  Učenik uz povremenu pomoć zapisuje većinu učestalih izgovorenih riječi. Učenik uz povremenu pomoć oblikuje pisani kratak i jednostavan tekst poznate tematike na temelju predloška, povezuje gotovo sve dijelove, primjenjuje osnovna pravopisna pravila.  |
| dobar   | Učenik uz čestu pomoć u većini aktivnosti pokazuje razumijevanje kratkoga i jednostavnoga teksta poznate tematike (pri slušanju) te navodi ključnu informaciju. Uz pomoć nastavnika odgovara točno na postavljena pitanja, točno ispravlja dio netočnih tvrdnji, te točno nadopunjuje dio riječi koje nedostaju u tekstu.  | Učenik uz čestu pomoć u većini aktivnosti pokazuje razumijevanje kratkoga i jednostavnoga teksta poznate tematike. Učenik uz čestu pomoć primjenjuje odgovarajuća intonacijska obilježja. Glavnu poruku teksta razumije samo djelomično. Greške sam teško ispravlja.  | Učenik uz čestu pomoć planira i povezuje elemente teksta te uz čestu pomoć govori kratak i jednostavan tekst poznate tematike na temelju predloška. Uz čestu pomoć ispravlja svoj govor. Učenik sudjeluje u kratkome i jednostavnome razgovoru poznate tematike postavljajući naučena i dio vlastitih pitanja i odgovarajući naučenim i vlastitim odgovorima te uz čestu pomoć prepoznaje priliku za preuzimanje riječi. Vokabular je skroman, a izražavanje i odgovaranje uz čestu pomoć učitelja. Izražava se uglavnom na poticaj, uz dosta pogrešaka.  | Učenik uz čestu pomoć zapisuje dio učestalih izgovorenih riječi. Učenik uz čestu pomoć oblikuje pisani kratak i jednostavan tekst pozna te tematike na temelju predloška, povezuje većinu dijelova, primjenjuje osnovna pravopisna pravila.   |
| dovoljan  | Učenik uz stalnu pomoć u manje zahtjevnim aktivnostima pokazuje razumijevanje kratkoga i jednostavnoga teksta poznate tematike (pri slušanju) te navodi ključnu informaciju. Uz pomoć nastavnika odgovara djelomično točno na postavljena pitanja koristeći uglavnom kratke odgovore. Ispravak netočnih tvrdnji te točno nadopunjavanje teksta teče otežano i uz nastavnikovu pomoć.  | Učenik uz stalnu pomoć u manje zahtjevnim aktivnostima pokazuje razumijevanje kratkoga i jednostavnoga teksta poznate tematike. Učenik uz stalnu pomoć primjenjuje određena odgovarajuća intonacijska obilježja. Učenik pravi ozbiljne greške u konverzaciji i izgovoru zbog čega se teško zaključuje što želi. Greške ispravlja isključivo uz pomoć učitelja. Glavnu poruku teksta razumije isključivo uz objašnjenja i pojednostavljenja. | Učenik uz stalnu pomoć planira i povezuje elemente teksta te govori kratak i jednostavan tekst poznate tematike na temelju predloška. Ispravlja svoj govor uz stalnu pomoć. Učenik sudjeluje u kratkome i jednostavnome razgovoru poznate tematike postavljajući naučena pitanja i odgovarajući naučenim odgovorima te uz stalnu pomoć oblikuje vlastite odgovore i prepoznaje priliku za preuzimanje riječi. Usvojio jako malo obrađenog vokabulara. Nije u stanju samostalno sastavljati rečenice, može pravilno ponoviti po modelu. Ima poteškoća u razumijevanju pitanja te na njih odgovara isključivo uz pomoć učitelja.  | Učenik uz stalnu pomoć zapisuje jednostavne učestale izgovorene riječi Učenik uz stalnu pomoć oblikuje pisani kratak i jednostavan tekst pozna te tematike na temelju predloška, povezuje dio dijelova, primjenjuje neka osnovna pravopisna pravila.   |

6. razred

|  |  |  |  |  |
| --- | --- | --- | --- | --- |
|   | **Slušanje s razumijevanjem**  | **Čitanje s razumijevanjem**  | **Govorenje**  | **Pisanje**  |
| odličan  | Učenik u gotovo svim aktivnostima pokazuje razumijevanje kratkoga i jednostavnoga teksta poznate tematike (pri slušanju). Uočava ključne informacije i povezuje ih s primjerima. Odgovara na pitanja, ispravlja netočne tvrdnje, točno nadopunjuje riječi koje nedostaju u tekstu. U radu je samostalan te uočava eventualne, rijetke pogreške koje potom ispravlja.  | Učenik u gotovo svim aktivnostima pokazuje razumijevanje kratkoga i jednostavnoga teksta poznate tematike. Učenik samostalno primjenjuje sva odgovarajuća intonacijska obilježja. Samostalno dolazi do značenja novih riječi i fraza logičkim zaključivanjem.  | Učenik samostalno planira i povezuje elemente teksta te samostalno govori kratak tekst poznate tematike na temelju predloška. Samostalno ispravlja svoj govor. Učenik sudjeluje u kratkom razgovoru poznate tematike te samostalno prepoznaje priliku za preuzimanje riječi. U potpunosti usvojio obrađeni vokabular; tečno i samostalno sastavlja rečenice, bazirane na obrađenom vokabularu. Točno i potpunim odgovorima odgovara na postavljena pitanja.  | Učenik samostalno zapisuje sve učestale izgovorene riječi. Učenik samostalno oblikuje pisani kratak tekst poznate tematike na temelju predloška, povezuje sve dijelove, primjenjuje osnovna pravopisna pravila i kreativno se izražava. Strukture koristi pravilno i uglavnom točno. |
| vrlo dobar  | Učenik uz povremenu pomoć u većini aktivnosti pokazuje razumijevanje kratkoga i jednostavnoga teksta poznate tematike (pri slušanju) te navodi ključnu informaciju i glavnu poruku teksta. Uglavnom samostalno, uz manje poteškoće, odgovara na pitanja, točno ispravlja većinu netočnih tvrdnji, te točno nadopunjuje većinu riječi koje nedostaju u tekstu. Greške uočava uz povremenu pomoć učitelja te ih samostalno ispravlja. | Učenik uz povremenu pomoć u većini aktivnosti pokazuje razumijevanje kratkoga i jednostavnoga teksta poznate tematike. Učenik uz povremenu pomoć primjenjuje odgovarajuća intonacijska obilježja. Razumije glavnu poruku teksta što je vidljivo u popratnim zadacima koje rješava uz pokoju pogrešku. Eventualne greške brzo ispravlja.  | Uz povremenu pomoć učitelja govori tekst u cjelini, povezuje elemente teksta, opisuje, predstavlja i prepričava kratak tekst poznate tematike. U govorenju ponekad griješi, no samostalno ispravlja svoj govor. Uz povremenu pomoć sudjeluje u kratkome razgovoru poznate tematike i preuzima riječ. Obrađeni vokabular je usvojio te ga koristi u govoru. |  Učenik uz povremenu pomoć zapisuje većinu učestalih izgovorenih riječi. Učenik uz povremenu pomoć oblikuje pisani kratak tekst poznate tematike na temelju predloška, povezuje gotovo sve dijelove, primjenjuje osnovna pravopisna pravila. U pisanju se koristi obrađenim jezičnim strukturama uz povremene greške. |
| dobar   | Učenik uz čestu pomoć u većini manje zahtjevnih aktivnosti pokazuje razumijevanje kratkoga i jednostavnoga teksta poznate tematike (pri slušanju) te navodi ključnu informaciju i glavnu poruku teksta Uz povremenu pomoć učitelja odgovara uglavnom točno na postavljena pitanja, točno ispravlja dio netočnih tvrdnji, te točno nadopunjuje dio riječi koje nedostaju u tekstu.  | Učenik uz čestu pomoć u većini aktivnosti pokazuje razumijevanje kratkoga i jednostavnoga teksta poznate tematike. Učenik uz čestu pomoć primjenjuje odgovarajuća intonacijska obilježja. Glavnu poruku teksta razumije samo djelomično. Greške sam teško ispravlja.  | Uz povremenu pomoć učitelja govori većinu teksta, povezuje elemente teksta, opisuje, predstavlja i prepričava kratak tekst poznate tematike. U govorenju griješi, no uz čestu pomoć ispravlja svoj govor. Uz čestu pomoć sudjeluje u kratkome razgovoru poznate tematike i preuzima riječ na poticaj učitelja. Obrađeni vokabular je uglavnom usvojio te ga koristi u govoru.  | Učenik uz čestu pomoć zapisuje dio učestalih izgovorenih riječi. Učenik uz čestu pomoć oblikuje pisani kratak tekst poznate tematike na temelju predloška, povezuje većinu dijelova, primjenjuje osnovna pravopisna pravila. U pisanju se koristi s više jednostavnih jezičnih struktura.  |
| dovoljan  | Učenik uz stalnu pomoć u manje zahtjevnim aktivnostima pokazuje razumijevanje kratkoga i jednostavnoga teksta poznate tematike (pri slušanju) te navodi ključnu informaciju. Uz pomoć nastavnika odgovara djelomično točno na postavljena pitanja, koristeći uglavnom kratke odgovore. Ispravak netočnih tvrdnji i nadopunjavanje teksta teče otežano i uz nastavnikovu pomoć.  | Učenik uz stalnu pomoć u manje zahtjevnim aktivnostima pokazuje razumijevanje kratkoga i jednostavnoga teksta poznate tematike.Učenik uz stalnu pomoć primjenjuje određena odgovarajuća intonacijska obilježja. Greške ispravlja isključivo uz pomoć učitelja. Glavnu poruku teksta razumije isključivo uz objašnjenja i pojednostavljenja. | Učenik uz stalnu pomoć učitelja govori tek dijelove teksta koje ne povezuje u smislenu cjelinu. Glavnu poruku teško razumije ili je razumije tek uz objašnjenja i pojednostavljenja. Uz stalnu pomoć sudjeluje u kratkom razgovoru na temelju predloška, no nudi uglavnom yes/no odgovore. Usvojio jako malo obrađenog vokabulara. Strukture slabo poznaje te ih teško koristi čak i uz stalan poticaj učitelja. Otežano samostalno sastavljati jednostavne rečenice, može pravilno ponoviti po modelu.   | Učenik uz stalnu pomoć zapisuje jednostavne učestale izgovorene riječi Učenik uz stalnu pomoć oblikuje pisani kratak tekst pozna te tematike na temelju predloška, povezuje dio dijelova, primjenjuje neka osnovna pravopisna pravila. Strukture primjenjuje na osnovu predloška te često griješi. |

7. razred

|  |  |  |  |  |
| --- | --- | --- | --- | --- |
|   | **Slušanje s razumijevanjem**  | **Čitanje s razumijevanjem**  | **Govorenje**  | **Pisanje**  |
| odličan  | Učenik u svim aktivnostima pokazuje razumijevanje glavne poruke jednostavnoga teksta poznate tematike (pri slušanju) i srednje dužine (300 -500 riječi). Uočava ključne i specifične informacije i povezuje ih s primjerima. Odgovara na pitanja, ispravlja netočne tvrdnje, točno nadopunjuje riječi koje nedostaju u tekstu i sl. U radu je samostalan te uočava eventualne, rijetke pogreške koje potom ispravlja.  | Učenik u svim aktivnostima pokazuje razumijevanje jednostavnoga teksta poznate tematike i srednje dužine (300 – 500 riječi). Samostalno izdvaja glavnu poruku teksta i ključne i specifične informacije. Samostalno primjenjuje sva odgovarajuća intonacijska obilježja. Samostalno dolazi do značenja novih riječi i fraza logičkim zaključivanjem.  | Učenik samostalno planira i priprema kratak tekst. Povezuje elemente teksta, prenosi glavnu poruku i ključne informacije koristeći se učestalim jednostavnim jezičnim strukturama niže razine složenosti. Samostalno ispravlja svoj govor. U potpunosti točno primjenjuje naglasak i intonaciju radi izražavanja vlastitog stava i značenja poruke i informacije koju prenosi. Učenik samostalno sudjeluje u planiranom i jednostavnom neplaniranom razgovoru poznate tematike. U potpunosti je usvojio obrađeni vokabular i jezične strukture, pa tečno i samostalno sastavlja rečenice. Točno i potpunim odgovorima odgovara na postavljena pitanja.  | Učenik samostalno zapisuje izgovorene jednostavne rečenice i odvaja dijelove rečenice osnovnim pravopisnim znakovima. Učenik samostalno piše kratak strukturiran tekst (70 – 80 riječi) poznate tematike na temelju predloška, povezuje sve dijelove, koristi širok raspon obrađenog vokabulara, primjenjuje osnovna pravopisna pravila i kreativno se izražava. Pravilno i uglavnom točno koristi više jezičnih struktura niže razine složenosti.Samostalno ispravlja svoj tekst. |
| vrlo dobar  | Učenik uz povremenu pomoć u većini aktivnosti pokazuje razumijevanje jednostavnoga teksta srednje dužine i poznate tematike (pri slušanju). Navodi ključne i većinu specifičnih informacija, te glavnu poruku teksta. Uglavnom samostalno, uz manje poteškoće, odgovara na pitanja, točno ispravlja većinu netočnih tvrdnji, te točno nadopunjuje većinu riječi koje nedostaju u tekstu. Greške uočava uz povremenu pomoć učitelja te ih samostalno ispravlja. | Učenik uz povremenu pomoć u većini aktivnosti pokazuje razumijevanje jednostavnoga teksta poznate tematike i srednje dužine. Učenik uz povremenu pomoć primjenjuje odgovarajuća intonacijska obilježja. Razumije glavnu poruku teksta i izdvaja ključne i specifične informacije, što je vidljivo u popratnim zadacima koje rješava uz pokoju pogrešku. Eventualne greške brzo ispravlja.  | Učenik uz povremenu pomoć učitelja planira i priprema kratak tekst, povezuje elemente teksta, prenosi glavnu poruku i ključne informacije koristeći se učestalim jednostavnim jezičnim strukturama niže razine složenosti. U govorenju ponekad griješi, no samostalno ispravlja svoj govor. Uz povremenu pomoć primjenjuje naglasak i intonaciju radi izražavanja vlastitog stava i značenja poruke i informacije koju prenosi.Učenik uz povremenu pomoć sudjeluje u planiranom i jednostavnom neplaniranom razgovoru poznate tematike.Obrađeni vokabular i jezične strukture niže razine složenosti je uglavnom usvojio te ih koristi u govoru. | Učenik uz povremenu pomoć zapisuje izgovorene jednostavne rečenice i odvaja dijelove rečenice osnovnim pravopisnim znakovima. Učenik uz povremenu pomoć piše kratak strukturiran tekst (70 – 80 riječi) poznate tematike na temelju predloška, povezuje gotovo sve dijelove, koristi velik broj novih riječi i izraza i primjenjuje osnovna pravopisna pravila. U pisanju se koristi obrađenim jezičnim strukturama uz povremene greške.Uz povremenu pomoć ispravlja svoj tekst. |
| dobar   | Učenik uz čestu pomoć u većini manje zahtjevnih aktivnosti pokazuje razumijevanje jednostavnoga teksta srednje dužine i poznate tematike (pri slušanju). Prepoznaje neke ključne i specifične informacije. Glavnu poruku teksta razumije djelomično. Uz povremenu pomoć učitelja odgovara uglavnom točno na postavljena pitanja, točno ispravlja dio netočnih tvrdnji, te točno nadopunjuje dio riječi koje nedostaju u tekstu.  | Učenik uz čestu pomoć u većini aktivnosti pokazuje razumijevanje jednostavnoga teksta poznate tematike i srednje dužine. Učenik uz čestu pomoć primjenjuje odgovarajuća intonacijska obilježja. Glavnu poruku teksta razumije samo djelomično. Izdvaja samo neke ključne i specifične informacije uz čestu pomoć.Greške sam teško ispravlja.  | Učenik uz čestu pomoć učitelja priprema i govori većinu kratkog teksta, povezuje elemente teksta, prenosi glavnu poruku i ključne informacije teksta. Djelomično točno i uz čestu pomoć koristi odgovarajuće učestale jezične strukture niže razine složenosti. Obrađeni vokabular je uglavnom usvojio te ga koristi u govoru. Uz čestu pomoć planira, priprema i sudjeluje u planiranom i neplaniranom razgovoru poznate tematike. Uz čestu pomoć primjenjuje naglasak i intonaciju u poznatim i jednostavnim porukama i situacijama radi izražavanja vlastitog stava i značenja informacije. U govorenju dosta griješi, no uz čestu pomoć ispravlja svoj govor.  | Učenik uz čestu pomoć zapisuje izgovorene jednostavne rečenice i odvaja dijelove rečenice osnovnim pravopisnim znakovima. Učenik uz čestu pomoć piše kratak strukturiran tekst (70 – 80 riječi) poznate tematike na temelju predloška, povezuje samo neke dijelove, koristi manji broj novih riječi i izraza i djelomično točno primjenjuje osnovna pravopisna pravila. U pisanju koristi više obrađenih jezičnim struktura uz česte greške.Uz čestu pomoć ispravlja svoj tekst.  |
| dovoljan  | Učenik uz stalnu pomoć u manje zahtjevnim aktivnostima pokazuje razumijevanje glavne poruke jednostavnoga teksta srednje dužine i poznate tematike (pri slušanju). Uz stalnu pomoć i pojednostavljenja prepoznaje samo neke ključne i specifične informacije. Uz pomoć nastavnika odgovara djelomično točno na postavljena pitanja, koristeći uglavnom kratke odgovore. Ispravak netočnih tvrdnji i nadopunjavanje teksta teče otežano i uz nastavnikovu pomoć.  | Učenik uz stalnu pomoć u manje zahtjevnim aktivnostima pokazuje razumijevanje jednostavnoga teksta srednje dužine i poznate tematike. Učenik uz stalnu pomoć primjenjuje određena odgovarajuća intonacijska obilježja. Glavnu poruku teksta razumije isključivo uz objašnjenja i pojednostavljenja. Većinu ključnih i specifičnih informacija prepoznaje vrlo teško, čak i uz pomoć.Greške ispravlja isključivo uz pomoć učitelja. | Učenik uz stalnu pomoć učitelja govori tek dijelove teksta koje ne povezuje u smislenu cjelinu. Glavnu poruku i ključne informacije teksta teško prenosi radi slabog poznavanja i usvojenosti jednostavnih jezičnih struktura i obrađenog vokabulara. Uz stalnu pomoć sudjeluje u jednostavnom planiranom razgovoru, no nudi samo vrlo kratke odgovore i oslanja se na poticaj učitelja. Otežano samostalno sastavljati jednostavne rečenice, može pravilno ponoviti po modelu. Ima nepravilan naglasak i intonaciju pa teško izražava vlastiti stav i smisao informacije.  | Učenik uz stalnu pomoć zapisuje izgovorene jednostavne rečenice, a pri odvajanju dijelova rečenice osnovnim pravopisnim znakovima puno griješi. Učenik uz stalnu pomoć piše kratak strukturiran tekst poznate tematike na temelju predloška, povezuje dio dijelova, koristi vrlo mali broj novih riječi i izraza i primjenjuje neka osnovna pravopisna pravila. Jezične strukture primjenjuje na osnovu predloška te često griješi.Uz stalnu pomoć ispravlja svoj tekst. |

8. razred

|  |  |  |  |  |
| --- | --- | --- | --- | --- |
|   | **Slušanje** **s razumijevanjem**  | **Čitanje** **s razumijevanjem**  | **Govorenje**  | **Pisanje**  |
| odličan  | Učenik u svim aktivnostima pokazuje razumijevanje glavne poruke jednostavnoga teksta poznate tematike i srednje dužine (500-600 riječi). Samostalno izdvaja glavnu poruku teksta, uočava ključne i specifične informacije i povezuje ih s primjerima. Odgovara na pitanja, ispravlja netočne tvrdnje, točno nadopunjuje riječi koje nedostaju u tekstu i sl. U radu je samostalan te uočava eventualne, rijetke pogreške koje potom ispravlja. Uspješno primjenjuje strategije za poboljšanje razumijevanja pri slušanju. | Učenik u svim aktivnostima pokazuje razumijevanje jednostavnoga teksta poznate tematike i srednje dužine (500-600 riječi). Samostalno izdvaja glavnu poruku teksta i ključne i specifične informacije. Samostalno primjenjuje sva odgovarajuća intonacijska obilježja. Samostalno dolazi do značenja novih riječi i fraza logičkim zaključivanjem. Uspješno primjenjuje strategije za poboljšanje razumijevanja pri čitanju. | Učenik samostalno planira i priprema srednje dug tekst. Povezuje elemente teksta, prenosi glavnu poruku i ključne informacije koristeći se učestalim jezičnim strukturama niže razine složenosti. Samostalno ispravlja svoj govor. U potpunosti točno primjenjuje naglasak i intonaciju radi izražavanja vlastitog stava i značenja poruke i informacije koju prenosi. Učenik samostalno planira, započinje i razvija komunikaciju u dužem planiranom i dužem jednostavnom neplaniranom razgovoru poznate tematike. U potpunosti je usvojio obrađeni vokabular i jezične strukture, pa tečno, točno i spontano govori. Točno i potpunim odgovorima odgovara na postavljena pitanja.  | Učenik samostalno zapisuje izgovoreni jednostavan tekst poznate tematike i odvaja dijelove rečenica i rečenice osnovnim pravopisnim znakovima. Učenik samostalno piše strukturiran tekst srednje dužine (80 – 100 riječi) i poznate tematike na temelju predloška, uspješno se koristi primjerenim veznim sredstvima, koristi širok raspon obrađenog vokabulara, primjenjuje osnovna pravopisna pravila i kreativno se izražava. Pravilno i većinom točno koristi sve jezične strukture niže razine složenosti. Razlikuje pravopisna pravila u engleskom i hrvatskom jeziku.Samostalno ispravlja svoj tekst i tekst vršnjaka. |
| vrlo dobar  | Učenik uz povremenu pomoć u većini aktivnosti pokazuje razumijevanje jednostavnoga teksta srednje dužine i poznate tematike. Navodi ključne i većinu specifičnih informacija, te glavnu poruku teksta. Uglavnom samostalno, uz manje poteškoće, odgovara na pitanja, točno ispravlja većinu netočnih tvrdnji, te točno nadopunjuje većinu riječi koje nedostaju u tekstu. Greške uočava uz povremenu pomoć učitelja te ih samostalno ispravlja. Većinom uspješno primjenjuje strategije za poboljšanje razumijevanja pri slušanju. | Učenik uz povremenu pomoć u većini aktivnosti pokazuje razumijevanje jednostavnoga teksta poznate tematike i srednje dužine. Učenik uz povremenu pomoć primjenjuje odgovarajuća intonacijska obilježja. Razumije glavnu poruku teksta i izdvaja ključne i specifične informacije, što je vidljivo u popratnim zadacima koje rješava uz pokoju pogrešku. Eventualne greške brzo ispravlja. Većinom uspješno primjenjuje strategije za poboljšanje razumijevanja pri čitanju. | Učenik uz povremenu pomoć učitelja planira i priprema srednje dug tekst, povezuje elemente teksta, prenosi glavnu poruku i ključne informacije koristeći se učestalim jezičnim strukturama niže razine složenosti. U govorenju ponekad griješi, no uglavnom samostalno ispravlja svoj govor. Uz povremenu pomoć primjenjuje naglasak i intonaciju radi izražavanja vlastitog stava i značenja poruke i informacije koju prenosi.Učenik uz povremenu pomoć sudjeluje u dužem planiranom i dužem jednostavnom neplaniranom razgovoru poznate tematike.Obrađeni vokabular i jezične strukture niže razine složenosti je uglavnom usvojio te ih koristi u govoru. | Učenik uz povremenu pomoć zapisuje izgovoreni jednostavan tekst poznate tematike i odvaja dijelove rečenica i rečenice osnovnim pravopisnim znakovima. Učenik uz povremenu pomoć piše strukturiran tekst srednje dužine (80 – 100 riječi) poznate tematike na temelju predloška, koristi se primjerenim veznim sredstvima, koristi velik broj novih riječi i izraza i primjenjuje osnovna pravopisna pravila. Razlikuje pravopisna pravila u engleskom i hrvatskom jeziku. U pisanju se koristi obrađenim jezičnim strukturama uz povremene greške.Uz povremenu pomoć ispravlja svoj tekst. |
| dobar   | Učenik uz čestu pomoć u većini manje zahtjevnih aktivnosti pokazuje razumijevanje jednostavnoga teksta srednje dužine i poznate tematike. Prepoznaje neke ključne i specifične informacije. Glavnu poruku teksta razumije djelomično. Uz povremenu pomoć učitelja odgovara uglavnom točno na postavljena pitanja, točno ispravlja dio netočnih tvrdnji, te točno nadopunjuje dio riječi koje nedostaju u tekstu. Potrebna mu je povremena pomoć i potpora u radu. Djelomično uspješno primjenjuje strategije za poboljšanje razumijevanja pri slušanju. | Učenik uz čestu pomoć u većini aktivnosti pokazuje razumijevanje jednostavnoga teksta poznate tematike i srednje dužine. Učenik uz čestu pomoć primjenjuje odgovarajuća intonacijska obilježja. Glavnu poruku teksta razumije samo djelomično. Izdvaja samo neke ključne i specifične informacije uz čestu pomoć.Greške sam teško ispravlja. Djelomično uspješno primjenjuje strategije za poboljšanje razumijevanja pri čitanju. | Učenik uz čestu pomoć učitelja priprema i govori većinu teksta srednje dužine, povezuje elemente teksta, prenosi glavnu poruku i ključne informacije teksta. Djelomično točno i uz čestu pomoć koristi odgovarajuće učestale jezične strukture niže razine složenosti. Obrađeni vokabular je uglavnom usvojio te ga koristi u govoru. Uz čestu pomoć planira, priprema i sudjeluje u planiranom i neplaniranom razgovoru poznate tematike. Uz čestu pomoć primjenjuje naglasak i intonaciju u poznatim i jednostavnim porukama i situacijama radi izražavanja vlastitog stava i značenja informacije. U govorenju dosta griješi, no uz čestu pomoć ispravlja svoj govor.  | Učenik uz čestu pomoć zapisuje izgovoreni jednostavan tekst poznate tematike i odvaja dijelove rečenica i rečenice osnovnim pravopisnim znakovima. Učenik uz čestu pomoć piše srednje dug strukturiran tekst (80 – 100 riječi) poznate tematike na temelju predloška, uz pomoć se koristi veznim sredstvima, koristi manji broj novih riječi i izraza i djelomično točno primjenjuje osnovna pravopisna pravila. U pisanju koristi više obrađenih jezičnim struktura uz česte greške.Uz čestu pomoć ispravlja svoj tekst. |
| dovoljan  | Učenik uz stalnu pomoć u manje zahtjevnim aktivnostima pokazuje razumijevanje glavne poruke jednostavnoga teksta srednje dužine i poznate tematike. Uz stalnu pomoć i pojednostavljenja prepoznaje samo neke ključne i specifične informacije. Uz pomoć nastavnika odgovara djelomično točno na postavljena pitanja, koristeći uglavnom kratke odgovore. Ispravak netočnih tvrdnji i nadopunjavanje teksta teče otežano i uz nastavnikovu pomoć. Potrebna mu je stalna pomoć i potpora u radu. Ne primjenjuje strategije za poboljšanje razumijevanja pri slušanju. |  Učenik uz stalnu pomoć u manje zahtjevnim aktivnostima pokazuje razumijevanje jednostavnoga teksta srednje dužine i poznate tematike. Učenik uz stalnu pomoć primjenjuje određena odgovarajuća intonacijska obilježja. Glavnu poruku teksta razumije isključivo uz objašnjenja i pojednostavljenja. Većinu ključnih i specifičnih informacija prepoznaje vrlo teško, čak i uz pomoć.Greške ispravlja isključivo uz pomoć učitelja. Ne primjenjuje strategije za poboljšanje razumijevanja pri slušanju. | Učenik uz stalnu pomoć učitelja govori tek dijelove teksta koje ne povezuje u smislenu cjelinu. Glavnu poruku i ključne informacije teksta teško prenosi radi slabog poznavanja i usvojenosti jednostavnih jezičnih struktura i obrađenog vokabulara. Uz stalnu pomoć sudjeluje u jednostavnom planiranom razgovoru, no nudi samo vrlo kratke odgovore i oslanja se na poticaj učitelja. Ne može samostalno sastavljati rečenice, može pravilno ponoviti po modelu. Ima nepravilan naglasak i intonaciju pa teško izražava vlastiti stav i smisao informacije. U učestalim, poznatim i naučenim porukama i situacijama koristi se naglaskom i intonacijom uz stalnu pomoć. | Učenik uz stalnu pomoć zapisuje izgovoreni jednostavan tekst poznate tematike, a pri odvajanju dijelova rečenice osnovnim pravopisnim znakovima puno griješi. Učenik uz stalnu pomoć piše srednje dug strukturiran tekst (80 – 100 riječi) poznate tematike na temelju predloška, uz stalnu pomoć koristi vezna sredstva, koristi vrlo mali broj novih riječi i izraza i primjenjuje osnovna pravopisna pravila. Jezične strukture primjenjuje na osnovu predloška te često griješi.Uz stalnu pomoć ispravlja svoj tekst. |
| nedovoljan  | Učenik uz stalnu pomoć u manje zahtjevnim aktivnostima ne pokazuje razumijevanje jednostavnoga teksta srednje dužine i poznate tematike. Ne odgovara na pitanja koja zahtijevaju kratki odgovor niti uz stalnu pomoć nastavnika. Ne može nadopuniti tekst niti uz nastavnikovu pomoć.  | Učenik uz stalnu pomoć u manje zahtjevnim aktivnostima ne pokazuje razumijevanje jednostavnoga teksta srednje dužine i poznate tematike. Ne razumije glavnu poruku i ključne informacije dijelova teksta niti uz objašnjenja i pojednostavljenja. Popratne zadatke većinom ili u potpunosti ne rješava čak niti uz stalnu pomoć učitelja. | Učenik uz stalnu pomoć ne povezuje elemente teksta te ne može reproducirati srednje dug tekst poznate tematike na temelju predloška. Većinu vokabulara nije usvojio, a na pitanja ne odgovara niti uz stalnu pomoć učitelja. Jezične strukture ne poznaje niti ih koristi u govoru čak niti uz stalnu pomoć i na poticaj učitelja.Ne može sudjelovati u planiranom i jednostavnom neplaniranom razgovoru poznate tematike, čak niti uz pomoć učitelja. | Učenik uz stalnu pomoć ne može zapisati izgovoreni jednostavan tekst. Ne razlikuje pravopisna pravila u engleskom i hrvatskom jeziku, ne koristi slova kojih nema u hrvatskom jeziku niti pravopisne znakove kod odvajanja dijelova rečenice. Ne može oblikovati pisani tekst srednje dužine poznate tematike na temelju predloška čak ni uz stalnu pomoć učitelja. Osnovna pravopisna pravila uglavnom ne primjenjuje. Jezične strukture uglavnom ne poznaje niti ih može primijeniti u pisanju.Ne može ispraviti svoj tekst niti uz stalnu pomoć. |

**ELEMENTI I KRITERIJI VREDNOVANJA U NASTAVI TALIJANSKOG JEZIKA**

izborni predmet od II.-VIII. razreda Osnovna škola Veruda - Pula

|  |
| --- |
| **Elementi ocjenjivanja:** |
| 1. čitanje s razumijevanjem |
| 2. slušanje s razumijevanjem |
| 3. govorenje |
| 4. pisanje |

\* Jezične zakonitosti (gramatika) sastavni su dio usmenog i pisanog izražavanja te se ovladanost njima vrednuje zasebno (formativno), a ocjenjuju se integrirano (sumativno).

\* U 2. razredu, elementi ocjenjivanja su SLUŠANJE S RAZUMIJEVANJEM i GOVORENJE.

**Što upisujemo u koji element ocjenjivanja:**

|  |  |
| --- | --- |
| čitanje s razumijevanjem  | pismene provjere čitanja s razumijevanjem (zadaci točno/netočno; višestruki izbor; dopunjavanje rečenice - jedna riječ, ime, broj; stavljanje sličica/rečenica/odlomaka u ispravan poredak)  |
| slušanje s razumijevanjem  | pismene provjere slušanja s razumijevanjem (zadaci točno/netočno; višestruki izbor; dopunjavanje rečenice - jedna riječ, ime, broj; stavljanje sličica/rečenica/odlomaka u ispravan poredak)  |
| govorenje  | usmene provjere -  usmeno izlaganje na temelju predloška, odgovaranje na pitanja učitelja, postavljanje pitanja, sudjelovanje u vođenom dijalogu, role play, dramatizacija, opis slikovnog predloška, prepričavanje, predstavljanje portfolija, predstavljanje završnog rada / prezentacije nekog projekta, čitanje teksta i odgovaranje na pitanja učitelja u vezi razumijevanja pročitanog teksta  |
| pisanje  | pismene provjere – pisanje vođenog sastavka, razglednice, maila, pisma, pozivnice, čestitke, opis slikovnog predloška, pismeni rad kao završni proizvod nekog projekta Napomena: Jezične zakonitosti (gramatika) vrednuju se kao sastavni dio usmenih i pismenih provjera što znači da se ne vrednuju zasebno preko pismenih provjera u trajanju dužem od 15 minuta. |

**Pod bilješke pišemo :**

* opisno praćenje učenikova rada i napretka
* kraće pismene provjere (gramatički i leksički zadaci, diktat, slušanje i čitanje s razumijevanjem)
* provjere domaćih zadaća
* praćenje napretka kod čitanje (naglas)
* učenikov rad na portfoliju
* učenikov rad na projektu

Elementi vrednovanja u talijanskome jeziku su znanja i vještine definirane odgojno-obrazovnim ishodima unutar domene **Komunikacijska jezična kompetencija.**

Prvi ishod (znanja o vlastitoj i drugim kulturama) i drugi ishod (vještine međukulturnog ophođenja) iz domene **Međukulturna komunikacijska kompetencija** te drugi ishod (vještina primjene medijske pismenosti) iz domene **Samostalnost u ovladavanju jezikom** vrednuju se posredno kroz vrednovanje ishoda iz domene Komunikacijska jezična kompetencija.

Treći ishod (stavovi i vrijednosti) iz domene **Međukulturna komunikacijska kompetencija** te prvi (razvijanje pozitivnoga stava, razvijanje samopouzdanja u uporabi jezika te kritičkoga mišljenja) i treći ishod (strategije učenja jezika) iz domene **Samostalnost u ovladavanju jezikom**, prate se i formativno vrednuju.Za prikupljanje informacija o učenikovu učenju i njegovim postignućima primjenjuju se raznoliki pristupi vrednovanju (vrednovanje za učenje, vrednovanje kao učenje i vrednovanje naučenog) koji se međusobno razlikuju s obzirom na svrhu primjene, interpretaciju i korištenje prikupljenih podataka.

Učenici će se vrednovati **sumativno i formativno**.

**Formativno vrednovanje** jest vrednovanje učeničkih postignuća koje se odvija za vrijeme učenja i poučavanja radi davanja informacija o učenikovu napredovanju i unapređivanja budućeg učenja i poučavanja, poticanja učeničkih refleksija o učenju, utvrđivanja manjkavosti u učenju, prepoznavanja snaga te planiranja budućeg učenja i poučavanja. Iako ovo vrednovanje ne rezultira brojčanom ocjenom utječe na sveukupnu ocjenu iz samog predmeta.

Jezične zakonitosti sastavni su dio usmenog i pismenog izražavanja te se ovladanost njima ne vrednuje zasebno, već integrirano.

U toku godine će se posebno pratiti učenike **formativno** putem raznovrsnih načina vrednovanja:

* rubrike,
* anegdotske zabilješke,
* učeničke mape- portfolija,
* ciljana propitivanja za provjeru razumijevanja,
* promatranje učitelja,
* kviz,
* uloga,
* domaće zadaće,
* kraće pismene provjere znanja (gramatički i leksički zadaci, razumijevanje slušanjem i čitanjem - ne duže od 15 minuta),
* opažanja učenika tijekom individualnog rada ili rada u skupinama,
* rasprave u skupinama,
* samovrednovanje i vršnjačko vrednovanje
* izlazne kartice i dr.

Vrednovanje naučenoga jest **sumativno vrednovanje** kojem je svrha procjena usvojenosti odgojno-obrazovnih ishoda nakon određenog (kraćeg ili dužeg) razdoblja učenja i poučavanja. Njime se sažimaju informacije o tome što učenik zna i može učiniti u određenoj vremenskoj točki kako bi se dokumentiralo i izvijestilo o njegovim postignućima i napredovanju. Ono rezultira ocjenom.

Odgojno-obrazovni ishodi domene Međukulturna komunikacijska kompetencija ostvaruju se usporedno s ostvarivanjem odgojno-obrazovnih ishoda domene Komunikacijska jezična kompetencija.

**Sumativno vrednovanje** podrazumijeva:

* usmene provjere – usmeno izlaganje na temelju predloška, opisivanje osoba, radnji i stvari u neposrednom okruženju, opisivanje slikovnog predloška, prepričavanje, sudjelovanje u vođenom dijalogu/dramatizaciji, odgovaranje na pitanja, postavljanje pitanja, igranje uloga (“role play”),
* pismene provjere – pisanje maila / pisma / razglednice pomoću predloška, pisanje vođenog sastavka na temelju predloška, opisivanje slikovnog predloška, čitanje s razumijevanjem, slušanje s razumijevanjem,
* portfolio – sumativno vrednujemo predstavljanje zbirke učenikovih radova,
* učenički projekti/istraživački zadaci– sumativno vrednujemo završnu prezentaciju,
* simulacije/igranje uloga ("role play”).

U sklopu vrednovanja (vidi donju tablicu) **tekst** podrazumijeva sve proizvode jezične uporabe – govoreni, pisani, vizualni i multimodalni. Multimodalni tekstovi kombiniraju jezik s drugim sustavima komuniciranja kao što su tiskani ili digitalni tekst, vizualna pomagala te zvučna ili govorena riječ. Ovisno o godini učenja i poučavanja jezika, tekstovi se razlikuju po dužini i složenosti. Broj riječi koji definira dužinu teksta razlikuje se u receptivnim i produktivnim djelatnostima.

U djelatnostima slušanja i čitanja vrlo kratki tekst broji do 100 riječi, kratki tekst između 100 i 200 riječi, srednje dugi tekst između 200 i 400 riječi, a dugi tekst više od 400 riječi. U djelatnostima govorenja i pisanja vrlo kratki tekst broji do 60 riječi, kratki tekst između 60 i 100 riječi, srednje dugi tekst između 100 i 250 riječi, a dugi tekst više od 250 riječi.

|  |  |  |  |  |
| --- | --- | --- | --- | --- |
|  | Vrlo kratak tekst | Kratak tekst | Srednje dugi tekst | Dugi tekst |
| Slušanje i čitanje | do 100 riječi | 100 – 200 riječi | 200 – 400 riječi | više od 400 riječi |
| Govorenje i pisanje | do 60 riječi | 60 – 100 riječi | 100 – 250 riječi | više od 250 riječi |

Složenost teksta ovisi o kvantitativnim i kvalitativnim pokazateljima složenosti i učenikovu poznavanju teme teksta. Kvantitativni pokazatelji složenosti odnose se na obilježja riječi i rečenica poput duljine, učestalosti i složenosti, a kvalitativni pokazatelji na vrstu teksta, složenost izloženih ideja, stil autora i način na koji je tekst strukturiran i prezentiran. Budući da su učenikova prethodna znanja o temi treći čimbenik o kojem ovisi složenost teksta, procjena složenosti u konačnici ovisi o osobnoj procjeni učitelja.

Tijekom školske godine piše se više većih **pismenih provjera znanja** (samo broj određuje učitelj s obzirom na individualne potrebe i posebnosti pojedinog razreda) te po potrebi više kraćih provjera znanja (koje se formativno vrednuju odnosno, opisno prate u vidu bilješki).Rubrike za sve djelatnosti će se sastavljati prema zadacima, ovisno o vrsti provjere znanja te će učenici biti upoznati s elementima i kriterijima ocjenjivanja, koji su sastavni dio rubrike. **Rezultati pismene provjere** se upisuju u rubrike **OVISNO O DJELATNOSTI KOJA SE TESTIRA** prema bodovnoj skali za pismene provjere:100%-85% (odličan 5), 84%-70% (vrlo dobar 4), 69%-56% (dobar 3), 55%-46% (dovoljan 2), 45% i manje (nedovoljan 1)

***Učenici s posebnim potrebama:***

Sukladno Pravilniku o osnovnoškolskom odgoju i obrazovanju učenika s teškoćama u razvoju učenik s posebnim potrebama svladava nastavni program prema utvrđenoj razini teškoće, odnosno prema redovnom nastavnom programu uz primjenu individualiziranih postupaka ili prema prilagođenom programu. Prilagođeni program iz  članka 4. ovog pravilnika je program primjeren osnovnim karakteristikama teškoće u djeteta, a u pravilu pretpostavlja smanjivanje intenziteta i ekstenziteta pri izboru nastavnih sadržaja obogaćenih specifičnim  metodama, sredstvima i pomagalima.

Ispitivanje, kao i ostali postupci, ovise o učenikovim sposobnostima i mogućnostima i mogućim načinima komuniciranja i izražavanja (usmeno, pismeno, gestama, izradbom nekog rada i sl.). Načini i oblici provjeravanja bit će primjereni učeniku i njegovim specifičnostima, djelovat će afirmativno i poticajno na učenike, kako bi kvalitetno iskoristili očuvane sposobnosti i razvili nove.

**Zaključna je ocjena iz nastavnog predmeta** izraz postignute razine učenikovih kompetencija u nastavnom predmetu/području, rezultat ukupnog procesa vrednovanja tijekom nastavne godine, a izvodi se temeljem elemenata vrednovanja.Zaključna ocjena iz nastavnog predmeta talijanski jezik na kraju nastavne godine ne proizlazi iz aritmetičke sredine upisanih ocjena, posebno ako je učenik pokazao napredak tijekom godine.

Elementi i kriteriji

|  |  |  |  |  |
| --- | --- | --- | --- | --- |
|  | **ODLIČAN - gotovo sve, samostalno** | **VRLO DOBAR – većinu, uglavnom samostalno** | **DOBAR - većinu, uz povremenu pomoć** | **DOVOLJAN – osnovno, uz stalnu pomoć** |
| slušanje s razumijevanjem | Učenik samostalno prepoznaje glavnu misao i izdvaja gotovo sve informacije u vrlo kratkome i vrlo jednostavnome odslušanom tekstu. | Učenik uglavnom samostalno prepoznaje glavnu misao i izdvaja većinu informacija u vrlo kratkome i vrlo jednostavnome odslušanom tekstu. | Učenik uz povremenu pomoć prepoznaje glavnu misao i izdvaja većinu informacija u vrlo kratkome i vrlo jednostavnome tekstu. | Učenik uz stalnu pomoć prepoznaje glavnu misao i izdvaja osnovne informacije u vrlo kratkome i vrlo jednostavnome tekstu. |
| čitanje s razumijevanjem | Učenik samostalno čita i razumije gotovo sve vrlo kratke i vrlo jednostavne tekstove poznate tematike u skladu s jezičnom normom.Učenik samostalno prepoznaje glavnu misao i izdvaja gotovo sve informacije u vrlo kratkome i vrlo jednostavnome tekstu poznate tematike. | Učenik uglavnom samostalno čita i razumije većinu vrlo kratkih i vrlo jednostavnih tekstova poznate tematike u skladu s jezičnom normom. Učenik uglavnom samostalno prepoznaje glavnu misao i izdvaja većinu informacija u vrlo kratkome i vrlo jednostavnome tekstu poznate  | Učenik uz povremenu pomoć čita uglavnom točno.Učenik uz povremenu pomoć prepoznaje glavnu misao i izdvaja većinu informacija u vrlo kratkome i vrlo jednostavnome tekstu poznate tematike. | Učenik uz stalnu pomoć čita uglavnom točno.Učenik uz stalnu pomoć prepoznaje glavnu misao i izdvaja samo osnovne informacije u vrlo kratkome i vrlo jednostavnome tekstu poznate tematike. |
| govorenje | Učenik uspješno sudjeluje i govori u vrlo kratkome i vrlo jednostavnome vođenom razgovoru poznate tematike. Učenik samostalno prepričava vrlo kratak i vrlo jednostavan tekst koristeći se poznatim rječnikom i prikladnim morfosintaktičkim strukturama te odgovara na gotova sva kratka i jednostavna pitanja te postavlja jednostavna pitanja prema predlošku. | Učenik uspješno sudjeluje i govori u vrlo kratkome i vrlo jednostavnome vođenom razgovoru poznate tematike. Učenik uglavnom samostalno prepričava vrlo kratak i vrlo jednostavan tekst koristeći se poznatim rječnikom i prikladnim morfosintaktičkim strukturama te odgovara na većinu kratkih i jednostavnih pitanja te postavlja jednostavna pitanja prema predlošku. | Učenik uz povremenu pomoć govori vrlo kratak i vrlo jednostavan tekst poznate tematike na temelju predloška, uz manje pogreške.Učenik sudjeluje u vrlo kratkome i vrlo jednostavnome vođenom razgovoru uz povremenu pomoć. | Učenik uz stalnu pomoć govori vrlo kratak i vrlo jednostavan tekst poznate tematike na temelju predloška, uz veće pogreške.Učenik sudjeluje u vrlo kratkome i vrlo jednostavnome vođenom razgovoru uz stalnu pomoć. |
| pisanje | Učenik samostalno i uspješno piše vrlo kratak i vrlo jednostavan tekst poznate tematike prema predlošku. Tekst je lako razumljiv, unatoč manjim pogreškama. | Učenik uglavnom samostalno i uspješno piše vrlo kratak i vrlo jednostavan tekst poznate tematike prema predlošku. Tekst je uglavnom razumljiv, unatoč većem broju pogrešaka. | Učenik uz povremenu pomoć piše vrlo kratak i vrlo jednostavan tekst poznate tematike na temelju predloška. Tekst je teže razumljiv radi većeg broja pogreški. | Učenik uz stalnu pomoć piše vrlo kratak i vrlo jednostavan tekst poznate tematike na temelju predloška, uz veće pogreške. Tekst je teško razumljiv radi velikog broja pogreški. |

Dokument je napravljen prema Kurikulumu talijanskog jezika <https://narodne-novine.nn.hr/clanci/sluzbeni/2019_01_7_142.html> i metodičkom priručniku za talijanski jezik dostupnom u učionici talijanskog jezika u LOOMEN-u.